ประกาศกรมการจัดหางานประกาศกรมการจัดหางานเรื่องกำหนดอัตราค่าจ้างมาตรฐานขั้นต่ำและเงื่อนไขสำหรับการจ้างแรงงานไทยไปทำงานในประเทศภูมิภาคตะวันออกกลางพ.ศ. ๒๕๕๐[๑] ตามที่กรมการจัดหางานได้ประกาศกำหนดอัตราค่าจ้างมาตรฐานขั้นต่ำและเงื่อนไขสำหรับการจ้างแรงงานไทยในกิจการก่อสร้างในภูมิภาคตะวันออกกลางพ.ศ. ๒๕๔๖เพื่อใช้เป็นเกณฑ์ในการพิจารณาอนุญาตให้รับสมัครและจัดส่งคนหางานไปทำงานในกิจการก่อสร้างในประเทศภูมิภาคตะวันออกกลางตั้งแต่วันที่ ๒ มิถุนายน พ.ศ. ๒๕๔๖ เป็นต้นมา นั้นเพื่อให้การกำหนดค่าจ้างมาตรฐานขั้นต่ำเป็นไปด้วยความเหมาะสมและสอดคล้องกับสภาพการจ้างที่แท้จริงในประเทศภูมิภาคตะวันออกกลางอธิบดีกรมการจัดหางานจึงออกประกาศไว้ดังต่อไปนี้ข้อ ๑ให้ยกเลิกประกาศกรมการจัดหางาน เรื่องกำหนดอัตราค่าจ้างมาตรฐานขั้นต่ำและเงื่อนไขสำหรับการจ้างแรงงานไทยในกิจการก่อสร้างในภูมิภาคตะวันออกกลางพ.ศ. ๒๕๔๖ ลงวันที่ ๒ มิถุนายน พ.ศ. ๒๕๔๖ข้อ๒ ในประกาศนี้ช่างฝีมือระดับสูงหรือพนักงานที่ใช้ทักษะระดับสูง หมายถึงผู้ที่มีคุณสมบัติมีความรู้ความสามารถเกี่ยวกับการทำงานทั้งทางทฤษฎีและปฏิบัติอย่างดีสามารถอ่านแบบแปลนที่ซับซ้อนและรู้จักสัญลักษณ์หรือคำสั่งที่เกี่ยวข้องกับงานสามารถใช้เครื่องมือที่เกี่ยวข้องกับงานที่รับมอบหมายสามารถวางแผนการทำงานเพื่อป้องกันอันตรายที่เกิดจากการทำงานอย่างปลอดภัยมีประสบการณ์ทำงานในหน้าที่มาแล้วไม่น้อยกว่า ๕ ปีกรณีมีประกาศนียบัตรวิชาชีพชั้นสูง (ป.ว.ส.) สามารถชดเชยประสบการณ์ได้ ๒ ปีกรณีมีประกาศนียบัตรวิชาชีพ (ป.ว.ช.) สามารถชดเชยประสบการณ์ได้ ๑ปีช่างฝีมือระดับพื้นฐานหรือพนักงานที่ใช้ทักษะระดับพื้นฐาน หมายถึงผู้ที่มีคุณสมบัติมีความรู้เกี่ยวกับงานทั้งทางทฤษฎีและปฏิบัติสามารถอ่านแบบพื้นฐานและรู้จักสัญลักษณ์หรือคำสั่งที่เกี่ยวข้องกับงานได้รู้จักและใช้เครื่องมือที่เกี่ยวข้องกับงานได้รู้จักวิธีการทำงานอย่างปลอดภัยมีประสบการณ์ทำงานในหน้าที่ไม่น้อยกว่า ๒ ปีกรณีมีประกาศนียบัตรวิชาชีพ (ป.ว.ช.) สามารถชดเชยประสบการณ์ได้ ๑ ปีแรงงานทั่วไปหรือพนักงานทั่วไป หมายถึง ผู้ที่มีคุณสมบัติมีความรู้ทางทฤษฎีและปฏิบัติหรืออย่างใดอย่างหนึ่งสามารถทำงานร่วมกับผู้อื่นในหน่วยงานเดียวกันให้ลุล่วงตามคำสั่งของหัวหน้างานรู้จักและใช้เครื่องมือที่เกี่ยวข้องกับงานได้ข้อ๓กำหนดอัตราค่าจ้างขั้นต่ำพื้นฐานสำหรับแรงงานทั่วไปหรือพนักงานทั่วไปในทุกกลุ่มอุตสาหกรรมในประเทศภูมิภาคตะวันออกกลางเดือนละ๒๘๐ เหรียญสหรัฐฯข้อ๔กำหนดอัตราค่าจ้างขั้นต่ำและเงื่อนไขสำหรับการจ้างแรงงานช่างฝีมือหรือพนักงานที่ใช้ทักษะไปทำงานในประเทศภูมิภาคตะวันออกกลางตามกลุ่มอุตสาหกรรมประเภท ก ข และ ค ดังนี้ก.กลุ่มอุตสาหกรรมก่อสร้างพื้นฐานประกอบด้วยกลุ่มอาชีพช่างก่อสร้าง กลุ่มอาชีพช่างไฟฟ้าอาคาร ได้แก่ ช่างก่ออิฐ ช่างทาสีช่างคอนกรีต ช่างไม้ ช่างปูน ช่างผูกเหล็ก ช่างปูกระเบื้องช่างติดตั้งและประกอบโครงสร้างเหล็ก ช่างประปา ช่างพ่นทราย ช่างไฟฟ้าอาคาร เป็นต้นกำหนดอัตราค่าจ้างไม่ต่ำกว่าเดือนละ ๓๖๕ เหรียญสหรัฐฯ สำหรับช่างฝีมือระดับสูงและไม่ต่ำกว่าเดือนละ ๓๕๐ เหรียญสหรัฐฯ สำหรับช่างฝีมือระดับพื้นฐานข.กลุ่มอุตสาหกรรมก่อสร้างหนัก และงานที่เกี่ยวข้องกับโรงงานอุตสาหกรรมประกอบด้วยกลุ่มอาชีพช่างอุตสาหกรรม กลุ่มอาชีพช่างเครื่องกล กลุ่มอาชีพช่างไฟฟ้า อิเล็กทรอนิกส์และคอมพิวเตอร์กลุ่มอาชีพโลจิสติกส์ ได้แก่ ช่างตัดโลหะแผ่น ช่างกลึง ช่างปรับเครื่องมือวัดช่างติดตั้งเครื่องมือวัด ช่างเชื่อมโลหะแผ่น ช่างเชื่อมท่อ ช่างเจียรช่างติดตั้งเครื่องกล ช่างไฮโดรลิก ช่างประกอบท่อ ช่างหุ้มฉนวนช่างซ่อมรถยนต์และอุปกรณ์รถยนต์ ช่างซ่อมเครื่องยนต์หนัก ผู้ให้สัญญาณเครนพนักงานขับเครื่องจักรกลหนัก (รถขุด รถตัก รถลากจูง รถเทท้ายรถเกรด รถเครนรถแทรกเตอร์ รถลาดยาง เป็นต้น) ช่างไฟฟ้าอุตสาหกรรมพนักงานลากสายไฟช่างเครื่องปรับอากาศ ผู้ควบคุมคลังวัสดุ เป็นต้นกำหนดอัตราค่าจ้างไม่ต่ำกว่าเดือนละ ๓๙๕ เหรียญสหรัฐฯ สำหรับช่างฝีมือระดับสูงและไม่ต่ำกว่าเดือนละ ๓๖๕ เหรียญสหรัฐฯ สำหรับช่างฝีมือระดับพื้นฐานค.กลุ่มอุตสาหกรรมศิลป์ อุตสาหกรรมเกษตร และอุตสาหกรรมบริการประกอบด้วยกลุ่มอาชีพช่างอุตสาหกรรมศิลป์ กลุ่มอาชีพเกษตร และกลุ่มอาชีพภาคบริการธุรกิจโรงแรมและภัตตาคาร ได้แก่ ช่างทอง ช่างศิลป์ผู้ประกอบอาหารพนักงานบริการอาหารและเครื่องดื่ม แม่บ้านโรงแรมและภัตตาคารนวดและสปา บุรุษพยาบาล เสมียนธุรการ ผู้ดูแลฟาร์ม พืชไร่และปศุสัตว์ เป็นต้นกำหนดอัตราค่าจ้างไม่ต่ำกว่าเดือนละ ๓๙๕ เหรียญสหรัฐฯ สำหรับช่างฝีมือระดับสูงหรือพนักงานที่ใช้ทักษะระดับสูงและไม่ต่ำกว่าเดือนละ๓๖๕ เหรียญสหรัฐฯ สำหรับช่างฝีมือระดับพื้นฐานหรือพนักงานที่ใช้ทักษะระดับพื้นฐานข้อ๕อัตราค่าจ้างตามที่กำหนดเป็นอัตราค่าจ้างสำหรับการทำงานวันละ ๘ชั่วโมงสัปดาห์ละ ๖ วันข้อ๖ นายจ้างต้องจัดสวัสดิการที่พักอาศัยให้คนหางานพร้อมสิ่งอำนวยความสะดวกให้เป็นไปตามมาตรฐานและเหมาะสมกับสภาพแวดล้อมและจัดหาอาหารให้วันละ ๓ มื้อ หรือจ่ายเงินสดแทนค่าอาหารเดือนละไม่ต่ำกว่า ๙๐เหรียญสหรัฐฯข้อ๗กรณีที่มีประกาศกำหนดอัตราค่าจ้างขั้นต่ำท้องถิ่นสูงกว่าอัตราค่าจ้างตามข้อ๓นายจ้างจะต้องจ่ายค่าจ้างให้กับคนหางานไทยในอัตราที่ไม่ต่ำกว่าอัตราค่าจ้างที่ทางการท้องถิ่นกำหนดประกาศ ณ วันที่ ๒๙มีนาคม พ.ศ. ๒๕๕๐มนูญ ปุญญกริยากรอธิบดีกรมการจัดหางานวัชศักดิ์/ผู้จัดทำ๑๖ พฤษภาคม ๒๕๕๐[๑]ราชกิจจานุเบกษาเล่ม ๑๒๔/ตอนพิเศษ ๕๖ ง/หน้า ๗/๔ พฤษภาคม ๒๕๕๐